**Эссе жазу- идея мүмкіндігі**

Қазіргі заманға сай оқушылар оқу мақсаттары бойынша барлық дағдыларды жетік меңгеру керек. Әсіресе, өзге тілді мектептерде жазу дағдысы бойынша қиындықтар көп екені ұстаздар қауымына мәлім . Жазбаша тіл мәдениеті және эссе жазу дағдылары – заманауи білім беру үдерісінің негізгі компоненттерінің бірі. Жас ұрпақты қоғамда тиімді коммуникацияға, өз ойын сауатты және құрылымды жеткізуге үйрету қазіргі білім берудің маңызды талаптарының бірі болып табылады. Ауызша меңгергенін жазбаша тілде жеткізу-оқушыларды тоғандыратын үлкен мәселе. Дегенмен, мәселенің шешу жолдарын қарастырушы-ізденімпаз ұстаз болып табылады.Әр балаға қалам ұстатып, ойын толық жеткізе алатындай, ол ойының шешімін жаза алатындай күйге түсіру-әдіс-тәсілді толық зерттеген ұстаз ғана жазғыза алады.

Эссе жазудағы бірден- бір талап, сабақ үстіндегі қызығушылықты арттыру. Қызығушылық –түрлі тәсілдермен өрнектеледі. Эссе жазу алгоритімін ұстаз жетік түсіндірсе, соғұрлым оқушы өз ойын жеткізіп, дұрыс жазуға талпынады.

Жалпы жазба жұмысы оқушының ойын дамытады, сөйлемдерді жүйелі жазуға тырысады. Түсінген тақырыбын жазбаша түрде толық жеткізе алады.Логикалық ойлау қабілеттерін арттырады. Оқушыларға эссе жанрының негізгі ерекшеліктерін түсіндіру арқылы оларды өз ойын еркін, анық және құрылымдалған түрде жеткізуге үйрету көзделу қажет. Сонымен қатар, жазбаша жұмыс яғни эссе жазу- оқушылардың өз көзқарасын дәлелді түрде қорғауға, грамматикалық және стилистикалық тұрғыдан дұрыс әрі сауатты жазуға үйретеді.

Мұғалім ең алдымен оқушылардың жазбаша сөйлеу дағдыларын дамытуда дәстүрлі тәсілдермен қатар, шығармашылық әдіс-тәсілдерді қолдануды қарастырады. Оқушылардың қызығушылығын арттыру мақсатында эссе жазу сабақтарына интерактивті тапсырмалар енгізіліп, жеке және топтық жұмыстар қолданылады. Сонымен қатар, заманауи педагогикалық технологияларды пайдалану арқылы бағдарламаның тиімділігі артады.

**Егер өз жұмысымызды түрлендіріп, тиімді әдіс-тәсілдерді қолдансақ мынадай оқу нәтижелеріне қол жеткізуге болады.**

Әдістерді меңгеру арқылы оқушылар эссе жазудың құрылымын түсініп, оны дұрыс қолдануға машықтанады. Оқушылар жазбаша ойларын жеткізу қабілеттерін жетілдіріледі, о сыни және логикалық тұрғыдан ойлау дағдылары дамиды. Оқушылар жазбаша тілдік нормаларды сақтап, өз ойын шығармашылық тұрғыдан жеткізуге үйренеді.

Оқушылар эссе жазуды тек меңгеріп қана қоймай, болашақта оны өз бетімен қолдануға, шығармашылық тұрғыда жаңа идеяларды дамытуға мүмкіндік алады.

**Тажина Маржан Калмухановна,**

**Нарымбаева Разия Нурлановна**

**«Рудный қаласы білім бөлімінің №21 гимназиясы» КММ**

**Қазақ тілі мен әдебиеті пәнінің мұғалімдері**